**Tiszavasvári Város Önkormányzata**

**Képviselő-testületÉNEK**

**127/2021. (XI.29.) Kt. számú**

**határozata**

**a Magyar Állam tulajdonában lévő tiszavasvári 18 hrsz-ú ingatlan járda részének tulajdonba vételéről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület **kezdeményezi** a tiszavasvári **18 helyrajzi számú**, a valóságban a Tiszavasvári, **Ady E. utca** részét képező, a Magyar Állam tulajdonában lévő **járdaszakasz ingyenes önkormányzati tulajdonba vételét.**

2. Az Önkormányzat vállalja a tárgyi hrsz-ú ingatlanrész átadásával kapcsolatos összes költség viselését.

2. Felkéri a Polgármestert, hogy:

2.1. a tárgyi hrsz-ú ingatlan járdaszakaszának leválasztása miatt szükséges változási **vázrajz elkészíttetését megelőzően** folytasson a Magyar Közút Nonprofit Zrt. (továbbiakban: MK NZrt.) Szabolcs-Szatmár-Bereg Megyei Igazgatósággal **egyeztetést** az országos közút műszaki határának meghatározása érdekében.

2.2. kérje meg az MK NZrt. Szabolcs-Szatmár-Bereg Megyei Igazgatóság **közútkezelői hozzájárulását** a tárgyi hrsz-ú ingatlan megosztásáról, valamint az érintett járdaszakasz önkormányzati tulajdonba vételéről.

2.3. készíttesse el a telekalakításról szóló **vázrajzot**

2.4. az MK NZrt-vel történt előzetes egyeztetést követően, a telekalakítási eljárás lefolytatására az MK NZrt. által kiadott meghatalmazás alapján a **telekalakítási eljárást indítsa meg**.

3. Felhatalmazza a Polgármestert - a telekalakítás ingatlan-nyilvántartásban történő átvezetését követően - az átadás-átvétellel kapcsolatos feladatok teljes körű lebonyolítására és a szükséges jognyilatkozatok megtételére.

Határidő: azonnal, esedékességkor Felelős: Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**